V Zásielkovni všetko začína a končí pri ľuďoch
Jednou z kľúčových vecí, ktoré robia zo Zásielkovne tak silnú značku, je jedinečná firemná kultúra a spokojní zamestnanci. Práve ich charakter a oddanosť Zásielkovni je to, čo predstavuje srdce našej spoločnosti.
Aký bol náš rok 2020?
Veľmi si vážime úžasné pracovné nasadenie všetkých našich zamestnancov a výsledky, ktoré preukazovali počas celého roka. Len vďaka ním sa nám podarilo dosiahnuť množstvo úspechov a taktiež prekonať rôzne nečakané výzvy a situácie, ktoré nám rok 2020 priniesol do cesty.
"Rok 2020 nás všeličo naučil. Som šťastná, že aj napriek turbulentnému obdobiu sme sa všetci zomkli a odviedli opäť kus dobrej práce. Len na HR oddelení nám v minulom roku "prešlo cez ruky" tisíce kandidátov, z ktorých sme vybrali tých nejlepších. Okrem toho sme nastavili nové interné procesy, zaviedli nový dochádzkový a interný HR systém, prešli sme na externé spracovávanie miezd, vzdelávali študentov na Ekonomickej univerzite v Bratislave a stali sme sa NAJZAMESTNÁVATEĽOM 2020 v oblasti doprava a logistika. Toto ocenenie je niečo, čo si veľmi vážime, no skutočným zrkadlom je až reálny denný život u nás v Zásielkovni. Preto sa už teraz tešíme na rok 2021 a množstvo nových projektov v oblasti vzdelávania a zvyšovania spokojnosti zamestnancov, aby sme sa mohli týmto titulom hrdo pýšiť a skutočne dokázali našim zamestnancom, že sme pre nich tým najlepším zamestnávateľom."
Petra Matejíčková, HR manažérka Zásielkovne
Zároveň si maximálne vážime každý jeden zaslaný životopis, každú žiadosť o stáž alebo prax. Teší nás, že práve my sme tou spoločnosťou, pre ktorú by ste chceli pracovať.
Vaša Zásielkovňa